Rikunarita-ORG/Wikinium huggingface dataset:
# Lengde

| Lengde |
| --- |
| Nærbilde av National Prototype Meter Bar No. 27, laget i 1889 av Det internasjonale byrå for mål og vekt og gitt til USA, den fungerte som standard for å definere alle lengdenheter i USA fra 1893 til 1960. |
| Informasjon |
| Vanlige symboler | l |
| SI enhet | meter (m) |
| Dimensjon | **L** |

*For friidrettsøvelsen, se Lengdehopp.*
**Lengde** er et mål på avstand. I de fleste målesystemer velges en baseenhet for lengde, som alle andre enheter er avledet fra. I det internasjonale systemet for enheter (SI) er baseenheten for lengde én meter.

Lengde forstås ofte som den mest utvidede dimensjonen til et fast objekt. Dette er imidlertid ikke alltid tilfelle og kan avhenge av posisjonen objektet er i.

Forskjellige termer for lengden på et fast objekt brukes, og disse inkluderer *høyde*, som er vertikal lengde eller vertikal utstrekning, og *bredde* eller *dybde*. Høyde brukes når det er en base som vertikale målinger kan tas fra. Bredde refererer vanligvis til en kortere dimensjon når lengden er den lengste. Dybde brukes til den tredje dimensjonen til et tredimensjonalt objekt.

Lengde er mål på én romlig dimensjon, mens areal er et mål på to dimensjoner (lengde i kvadrat) og volum er et mål på tre dimensjoner (lengde i kubikk).

## Historie

Måling har vært viktig helt siden mennesker bosatte seg fra nomadisk livsstil og begynte å bruke byggematerialer, okkuperte land og handlet med naboer. Etter hvert som handelen mellom forskjellige steder økte, økte behovet for standard lengdeenheter. Og senere, ettersom samfunnet er blitt mer teknisk orientert, kreves det mye høyere nøyaktighet av måling i et stadig mer mangfoldig sett av felt, fra mikroelektronikk til interplanetarisk rekkevidde.

Under Einsteins spesielle relativitetsteori kan lengde ikke lenger betraktes som konstant mellom alle referansesystemer. Dermed vil en linjal som er én meter lang i én referanseramme ikke bli observert som én meter lang ifra en annen referanseramme som beveger seg i forhold til den. Dette betyr at den observerte lengden på et objekt varierer avhengig av hastigheten til observatøren.

## Se også

* Meter

## Referanser
# Håndbak

Håndbak. Utøverenes hender er stroppet sammen for å ikke glippe taket.
John Brzenk fra USA ble offisielt kåret av Guinness Book of World Records, som «Greatest Armwrestler of All Time»Håndbak. Motstanderen til høyre har armen i en dårlig posisjon (*arm breaking position)*
**Håndbak**, også kalt **armbrytning**, er en brytesport som har sitt utspring fra de olympiske leker i Athen.

Sporten har i den senere tid endret seg mye, både med tanke på omfang, stil og regler. En vanlig kamp varer som regel mellom 1–2 sekunder, avhengig av hvilke teknikker utøverne benytter seg av, og deres reaksjoner på den andres teknikk. Høy muskelstyrke (1RM), god teknikk og hurtighet er avgjørende for å vinne en kamp.

## Håndbak - Norges Bryteforbund

Håndbak er en av fire brytegrener som organiseres av Norges Bryteforbund (NBF). Norges Håndbak Forbund ble tatt opp i Bryteforbundet i oktober 1998.

## Norgesmesterskap og Norgescup

Norges Bryteforbund arrangerer årlig norgesmesterskap i håndbak, i tillegg arrangeres flere norgescup-konkurranser.

I nasjonale konkurranser plasseres utøvere i vektklasser og aldersklasser, og det deles ut medaljer til de tre beste utøverne i hver vektklasse. Vinneren av norgescupen får overrakt et belte som premie. Norgescup-vinneren er den personen som har flest poeng sammenlagt i en vektklasse etter at alle konkurransene i cupen er gjennomført.

### Kongepokal

Kongepokal i håndbak
I 2019 ble første kongepokalen utdelt i håndbak i Norge, dette var på NM i Stavanger.

Menn:

* NM 2019: Eirik Bjerkadal
* NM 2021: Frode Andersen
* NM 2022: Sondre Tveit Brekke
* NM 2023: Bjørnar Langseth
* NM 2024: Aleksander Heimdal
* NM 2025: Joachim Skåren
* NM 2026: Johannes Hartman-Thim

Kvinner:

* NM 2024: Elise Ågedal
* NM 2025: Maria Karlsen
* NM 2026: Maria Karlsen

## EM og VM

WAF: World Armwrestling Federation holder årlig følgende mesterskap::

* EM: WAF Europeean Armwrestling Championship
* VM: WAF World Armwrestling Championship

IFA: International Federation of Armwrestling (IFA):

* EM: IFA Europeean Championship
* VM: IFA Worlds Championship

## Kjente utøvere

### Utenlandske

* Heidi Andersson
* Magnus Samuelsson
* Rick Zumwalt

### Norske

* Arne Thuen
* Øyvind Birkeland
* Kurt Kvikstad
* Jan-Erik Sunde
* Frode Veim Haugland
* Lars Rørbakken
* Eirik Bjerkadal

## På film

* I filmen *Over the Top* (1987) spilte Sylvester Stallone en lastebilsjåfør som også bryter håndbak
* Den svenske dokumentarfilmen *Armbryterskan från Ensamheten* (2004) handler om håndbakmiljøet i den svenske landsbyen Ensamheten, som med 16 innbyggere har fostret verdens beste kvinnelige håndbakutøver.

## Referanser
# The New York Times International Edition

| *The New York Times International Edition* |
| --- |
|  |
| Land | Frankrike |
| Type | Dagsavis |
| Format | Fullformat |
| Frekvens | 1 dag |
| Grunnlagt | 2013; 13 år siden  |
| Eier(e) | The New York Times Company |
| Grunnlegger(e) | James Gordon Bennett jr. |
| Utgiver | The New York Times Company  |
| Språk | Engelsk |
| Forgjenger | International Herald Tribune  |
| Hovedkontor | Paris |
| ISSN | 0294-8052 |
| OCLC | 185273721 |
| Nettsted | www.nytimes.com (en) |

The New York Times International Edition, tidligere International Herald Tribune og The International New York Times, er en amerikansk avis som utgis av The New York Times Company og selges hver dag. Avisen ble grunnlagt i 1887.

I februar 2013 ble det kjent at eierne planla å endre navn på avisen til *The International New York Times*. I oktober 2016 ble navnet endret til *The New York Times International Edition*.

## Referanser

## Eksterne lenker

* (en) Offisielt nettsted

Denne artikkelen er en **spire**. Du kan hjelpe Wikipedia ved å utvide den.
# Mukna

**Mukna** er en tradisjonell bryteform fra Manipur-provinsen i India. Den kan spores til begynnelsen av 1400-tallet, men formodes å være langt eldre. Sporten har især forbindelse med Lai Haraoba-festivalen, hvor den har seremoniell betydning.

Mukna foregår stående og taperen er den første som berører jorden med hånd, rygg, skulder, kne eller hode. Man kan ikke ta grep i nakke, ben, hår, ører eller edlere deler. Til gjengjeld holder man i motstanderens belte.

Denne artikkelen er en **spire**. Du kan hjelpe Wikipedia ved å utvide den.
Autoritetsdata
# Hertugdømmet Lothringen

|  |
| --- |
| **Herzogtum (Ober-)Lothringen (tysk) Duché de (Haute-)Lorraine (fransk) Hertugdømmet Lothringen** |
| Hertugdømme innenfor det tysk-romerske rike |
|

|  |  |  |
| --- | --- | --- |
| ←  | **959–1766** |  → |

 |
|  Våpen |
| Plasseringa til Lothringen / LorraineØvre Lothringen etter 959 |
| **Hovedstad** | Nanzig |
| **Styreform** | Hertugdømme |
| **Historie** |  |
|  - Grunnlagt | 959 |
|  - Opphørte | 1766 |
| **I dag en del av** |  Lorraine (Frankrike) |

**Hertugdømmet Lothringen** (tysk: *Herzogtum Lothringen*, fransk: *Duché de Lorraine*), egentlig **hertugdømmet øvre Lothringen** (tysk: *Herzogtum Ober-Lothringen*, fransk: *Duché de Haute-Lorraine*), var et hertugdømme som ble etablert i 959 som en stat innenfor det hellige romerske rike av den tyske nasjon. Hertugdømmet befant seg hovedsakelig i området Lorraine i det nordøstlige Frankrike, men omfattet også deler av dagens Tyskland og Luxembourg. Det kalles derfor også **hertugdømmet Lorraine** og – mer korrekt, **hertugdømmet øvre Lorraine**. De sentrale byene var Metz, Verdun, Epinal og den historiske hovedstaden Nancy (eldre tysk: *Nanzig*).

Hertugdømmet hadde sin historiske opprinnelse i kongedømmet Lotharingia, som ble grunnlagt av Lothar I av Det tysk-romerske rike i året 843. I året 959 ble Lotharingia delt i øvre og nedre Lothringen av Bruno av Sachsen, og den første hertugen var Friedrich I av Bar. Øvre Lothringen ble først opprettet under navnet **hertugdømmet Mosell**, og hertugen hadde tittelen *dux Mosellanorum*. Bruken av navneformene *Lotharingia Superioris* og *Lorraine* i offisielle dokumenter begynner langt senere, omkring 1400-tallet. Som navn på en historisk region er *Mosell* siden 1790 blitt adoptert og tatt i bruk av det franske departementet Mosell.

Nedre Lothringen ble snart splittet opp i mange mindre territorier. De ble stort sett styrt av hertugene av Brabant, med den mer eller mindre den tomme tittelen hertug av Lothier. Omkring ruinene av et gammelt fort, med det gammelhøytyske navnet *Lucilinburhuc*, oppstod i 963 grevskapet og deretter i 1354 hertugdømmet Luxembourg.

På 1600-tallet begynte franske konger å gjøre krav på hertugdømmet Lothringen. Etter tredveårskrigen, som hadde svekket den tyske keisermakten, tok kardinal kardinal Richelieu i 1641 til orde for å okkupere det. I 1648 gjorde Frankrike igjen krav på området under freden i Westfalen, men vant i stedet flere viktige posisjoner i Alsace. I 1670 ble det okkupert av Frankrike på nytt, men landet måtte oppgi det under freden i Rijswijk, som endte med niårskrigen i 1697. Under den spanske arvefølgekrigen ble deler av Lothringen okkupert av Frankrike, men hertug Leopold Joseph fortsatte likevel å styre ved Château de Lunéville.

Etter den polske tronfølgekrig i 1733 ble Lothringen gitt til den tidligere kongen av Polen, Stanisław I Leszczyński. Ved hans død den 23. februar 1766 ble området annektert av Frankrike og omdannet til en fransk provins.
# Vladislav

| Vladislav Владислав |
| --- |
| Den finske musikeren Vladislav Delay (f. 1976)  Foto: Jonas Ahrentorp  |
| Betydning | «herske» + «herlighet, ære, prakt» |
| Utbredelse |
| Mye brukt i: |  Ukraina (Владислав)
 Polen (Władysław)
 Tsjekkia
 Slovakia |
| Popularitet i Norge (2020) |
| Vladislav: | <200 menn. |
| Se også |
| Artikler som starter med | Vladislav |
| Eksterne lenker |
|

---

Vladislav på Commons |

**Vladislav** (kyrillisk: Владислав) er et slavisk mannsnavn. Navnet er svært vanlig i Ukraina, da transkribert som *Vladyslav*. Formen *Władysław* er svært vanlig i Polen.

*Vladislav* har tsjekkisk navnedag 18. januar, og slovakisk navnedag 25. september. *Władysław* har polske navnedager 2. april, 27. juni og 25. september.

## Etymologi

Vladislav er dannet av de slaviske navneleddene *volod*, «herske», og *slav*, «herlighet, ære, prakt».

## Utbredelse

Navnet er kjent brukt i Serbia fra 1200-tallet.

Tabellen nedenfor gir en detaljert oversikt over populariteten til mannsnavnet *Vladislav* i noen av de landene hvor statistikk er tilgjengelig.

| Land / område  | Navneform | Antall menn | Andel menn | Rang menn | Antall guttebarn | Andel guttebarn | Rang guttebarn
 |
| --- | --- | --- | --- | --- | --- | --- | --- |
|  Ukraina | Vladyslav (Владислав) | 0  | 0  | 1000  | 595 (2012) | 0,3 % | 3. |
|  Polen | Władysław | 186 115 (2004) |      1,0 % | 37. | 0  | 0  | 1000  |
|  Tsjekkia | Vladislav | 15 867 (2006) |      0,3 % | 56. | 19 (2006) | 0,04 % | 127. |
|  Slovakia | Vladislav | 3 340 (2010) |      0,1 % | 92. | 4 (2010) | 0,01 % | 274. |
|  Tsjekkia | Vladyslav | 238 (2006) |      0,004 % | 342. | 0  | 0  | 1000  |
|  Finland | Vladislav | 418 (2013) |      0,02 % | ca. 480. | 0  | 0  | 1000  |
|  Island | Wladyslaw | 12 (2012) |      0,007 % | ca. 675. | 0  | 0  | 1000  |
|  Finland | Wladyslaw | 181 (2013) |      0,007 % | ca. 703. | 0  | 0  | 1000  |
|  Tsjekkia | Wladyslaw | 53 (2006) |      0,0010 % | 753. | 0  | 0  | 1000  |

## Kjente personer med navnet

Personene i listen er ordnet kronologisk etter fødselsår.

* Vladislav I av Polen (ca. 1260–1333), konge av Polen
* Vladislav I av Valakia (1325–1377), fyrste av Valakia
* Vladislav II Jagello av Polen (ca. 1351–1434), storfyrste av Litauen og konge av Polen
* Władysław Reymont (1867–1925), polsk forfatter og nobelprisvinner
* Władysław Szpilman (1911–2000), polsk pianist og komponist
* Władysław Bartoszewski (f. 1922), polsk politiker
* Vladislav Tretjak (f. 1952), russisk ishockeymålvakt
* Władysław Lizoń (f. 1954), kanadisk politiker
* Vladislav Surkov (f. 1964), russisk visestatsminister
* Vladislav Galkin (1971–2010), russisk skuespiller
* Vladislav Delay (f. 1976), pseudonymet til den finske musikeren Sasu Ripatti
* Vladislav Kulik (f. 1985), russisk fotballspiller

## Referanser

## Eksterne lenker

* (en) Behind the Name: Vladislav
* (en) Wiktionary: Vladislav

Autoritetsdata
# Hans og Grete

Heksen, Hans og Grete
Hans og Grete (tysk: *Hänsel und Gretel*) er et eventyr fra brødrene Grimms samling *Kinder- und Hausmärchen*, utgitt i 1812. I den internasjonale typekatalogen for folkeeventyr (AT-katalogen) har *Hans og Grete* fått nr. 327, og er registrert med varianter i de fleste europeiske språkområder. Det er et av de mest kjente eventyr i vestlig kultur.

## Handling

Hans og Grete er barna til en fattig tømmerhugger. De bor i et lite hus i skogen sammen med faren og den onde stemoren sin. Da nøden blir for stor, overtaler stemoren faren til å etterlate barna til sin egen skjebne i skogen. Tømmerhuggeren tar neste dag barna med på arbeid. Men Hans overhørte farens og stemorens samtale, og barna lager et spor av små hvite stener for å finne hjem igjen. Dermed mislykkes stemorens plan.

Men et nytt forsøk lykkes: Denne gangen har barna bare med en skive brød. Men smulene de legger igjen blir spist opp av fuglene. Dermed finner barna ikke veien hjem og går seg vill. Etter lang søken finner de et hus som er laget av brød, kaker og sukker, og forsyner seg av huset.

Men i huset lever en heks som er menneskeeter. Hun fanger begge barna, gjør Grete til tjenestejente og setter Hans i et bur for å feite ham opp, så hun kan spise ham. For å undersøke om gutten er blitt tykk nok føler den halvblinde heksen hver dag på fingeren hans. Men Hans strekker hver dag ut en liten knokkel han har funnet i maten. Da heksen skjønner at Hans ikke blir feitere, mister hun tålmodigheten og bestemmer hun seg for å spise ham likevel, feit eller ikke. Hun ber Grete se om ovnen er varm nok, men Grete sier hun er for liten til å se inn i ovnen. Derfor må heksen selv se etter, og da hun åpner ovnen, dytter Grete henne inn i den og hun brenner opp.

Barna tar med seg skattene fra heksehuset og finner veien hjem til faren. Den onde stemoren er i mellomtiden død. Og nå lever barna og faren lykkelig med nok å spise.

## Eldre varianter

I Norsk folkeminnesamling er det registrert 12 varianter av AT 327. I Kvam i Hardanger skrev Halldor Opedal ned en variant *Dei to borna og gygra*, som ble trykt i *Norsk eventyrbibliotek*, band 4. s.96f.

Eventyrets motiv ligner på mange andre stemorhistorier. Det er nærliggende å se en sammenheng mellom den onde stemoren og heksen, særlig fordi disse dør samtidig. En parallell til den menneskeetende heksen fins i den slaviske eventyrfiguren Baba Jaga, menneskeeter.

I brødrene Grimms førsteversjon var stemoren likevel ikke stemor, men barnas virkelige mor. Det gir eventyret en sosialkritisk dimensjon. Barna blir satt ut fordi familien sulter.

## Yngre versjoner

Engelbert Humperdinck har skrevet en kjent opera med samme navn.

## Eksterne lenker

* Hans og Grete - originaltekst
# Honorær tittel

En **honorær tittel**, av *honorær* fransk *honoraire*, fra latin *honorarius*, ære, er en *ære* en tittel som blir gitt for å ære eller hedre noen, uten at det følger med lønn eller vesentlige tjenesteplikter.

Honorære titler blir nå for tiden ofte gitt noen som i lang tid har utført noe som samfunnet oppfatter som særlig verdifullt, uten at formelle krav til titlene er oppfylt. Et eksempel er utnevning av æresdoktorer. Dette skjer uten at noen doktoravhandling er levert. Dette blir kalt *doctor honoris causa*, forkortet **dr** h c. I den akademiske verden finnes det detaljerte regler om hvordan æresdoktorer skal nomineres, velges og utnevnes. Det finnes også eksempel på at det har blitt delt ut honorære professorater.

I tidligere tider var det vanlig at en kunne kjøpe honorære titler. I noen land er dette fremdeles mulig.

## Referanser
# Klutepapir

Dokumentpapir («Alvøen dokument») er et klutepapir med vannmerke (fotografert på lysbord)
**Klutepapir** eller **fillepapir** er trefritt papir fremstilt av tekstilfibre som lin, jute, hamp og bomull. Da etterspørselen etter papir steg på 1800-tallet, ble cellulose som var utvunnet av trevirke den viktigste råstoffkilden for papir.

Klutepapir er solid og aldringsbestandig, og brukes til pengesedler og som dokumentpapir.

Finere, håndlagd papir kan også kalles **bøttepapir**, oppkalt etter det karet, *bøtta*, der papirmassen røres ut før den legges på rammer for tørking til ark.

*Klutepapir* kalles *kludepapir* på dansk, *ragged paper* på engelsk og *lumpenpapier* på tysk.

## Eksterne lenker

* Klutepapir er arkivbestandig og ble brukt til å arkivere tegninger og kart fram til 1870. - Oslo kommune, byarkivet

Denne artikkelen er en **spire**. Du kan hjelpe Wikipedia ved å utvide den.
Autoritetsdata
# Kartong (papir)

**Kartong** er tynn og fin papp med en vekt som vanligvis ligger over 200 g/m², gjerne laminert. Kartong blir dessuten ofte framstilt med et billigere midtsjikt og et dyrere yttersjikt, mens papp har samme råmateriale i alle sjiktene.

Kartong kan også bety en beholder eller pappeske av nevnte type papp.

## Fremstilling

En kartongmaskin ligner på flere måter en papirmaskin, ved at den har:

* Et våtparti bestående av fiberformasjonsparti og pressparti.
* Et tørkeparti som i tillegg til tørkesylindre har en glanssylinder for å oppnå at en overflate blir glanset eller får en glattere finish.
* Glitt eller kalander som har en pressfunksjon for å justere tykkelse, eller øke glatthet på begge sider.
* Kutter eller opprullingsutstyr, som bestemmer om papp- eller kartongbanen skal leveres på rull eller som ark.

Hvis kartongen skal ha flere sjikt har kartongmaskinen flere innløpskasser som legger forskjellige papirmasser på hverandre.

Moderne kartongmaskiner har store dimensjoner, lengden kan være over 100 meter, og bredden slik at man kan kjøre banebredder på opptil 9 meter. Produksjonskapasiteten kan være opp til ca. 1000 tonn/døgn.

## Egenskaper

Celluloseholdige kvaliteter er som regel sterke og seige. Bleket cellulose har gjerne bedre trykkegenskaper, særlig hvis de er bestrøket.

* Tremasseholdige kvaliteter gir forholdsvis høy stivhet.
* Kartong lagd av kjemisk masse er oftest de dyreste og er seigest.
* Returfiberkvaliteter er oftest de billigste.

Kartongkvaliteter er vanligvis ikke spesielt fuktighetsbestandige. Fibrene er hygroskopiske, de vil si at de trekker til seg eller avgir fuktighet når omgivelsene endres klimatisk. Ved å foreta tilsetninger av ulike typer lim i massen før den går inn på kartongmaskinen, kan man påvirke tiden det tar før kartongen påvirkes av fuktigheten i omgivelsene. Det som ofte betegnes som en "fullimet" kvalitet, er kartong eller papp som har den maksimale fuktmotstand man kan oppnå for kvaliteten.

## Se også

* Papp
* Emballasjekartong
* Papir
# USS «Essex» (1942)

| USS «Essex» |
| --- |
| USS «Essex» CV-9 20. mai 1945 |
| Karriere |
| Land | USA |
| Skipstype | hangarskip (CV) |
| Nummer | CV-9 |
| Oppkalt etter | Essex |
| Klasse | Essex-klassen |
| Bygget |  ved Newport News Shipbuilding & Drydock Company, Virginia |
| Kjølstrekking | 28. april 1941 |
| Sjøsatt | 31. juli 1942 |
| Operativ | 31. desember 1942 |
| Skjebne | Solgt til opphogging i 1973 |
| Søsterskip | USS «Yorktown» USS «Intrepid» USS «Hornet» USS «Franklin» USS «Ticonderoga» USS «Randolph» USS «Lexington» USS «Bunker Hill» USS «Wasp» USS «Hancock» USS «Bennington» USS «Boxer» |
| Tekniske data |
| Deplasement | 21 700 tonn 36 380 tonn (fullastet) |
| Lengde | 267,21 m |
| Bredde | 45 m |
| Dypgående | 8,69 m |
| Framdrift | 4 x dampturbiner på tilsammen 150 000 hk |
| Hastighet | 32,7 knop |
| Rekkevidde | 20 000 nm ved 20 knop |
| Pansring | side: 64mm-102mm belte, dekk: 38mm |
| Bestykning | 12 x 5 tommers AA (4x2), (4x1) 32 x 40mm Bofors AA (8x4) 46 x 20mm AA (46x1) |
| Mannskap | 3240 |
| Fly | 90 |

**USS «Essex»** var et amerikansk hangarskip av Essex-klassen. Hun var det fjerde amerikanske krigsskipet som ble kalt «Essex».
# Nakajima B6N

**Nakajima B6N** var den keiserlige japanske marinens standard torpedofly under de siste årene av andre verdenskrig. Det allierte kodenavnet var **Jill**.

Denne artikkelen er en **spire**. Du kan hjelpe Wikipedia ved å utvide den.
# Krysser

«Marshal Ustinov», en russisk missilkrysser.
USS «Port Royal», en amerikansk missilkrysser.
**Krysser** har historisk sett vært betegnelsen på de minste krigsskipene som er i stand til å dra på selvstendige tokt uten støtte fra andre skip. Typiske oppdrag for kryssere var tidligere senking eller kapring av handelsskip.

Washington-flåtetraktaten i 1922 begrenset kryssere til 10 000 tonns fortregning (vekt) og 8-tommers (203 mm) kanoner.

I dagens terminologi er kryssere større krigsskip som har kapasitet til å angripe flere mål samtidig.

## Lett krysser

I London-flåtetraktaten i 1930 ble klassen delt opp i «lett krysser», med kanoner opptil 6,1 tommer (155 mm). Navnet er en forkortelse for lett pansret krysser.

Klasser som hørte til her:

* «Agano», Japan

## Tung krysser

Oppdelingen i London i 1930 fikk også en gruppe med «tung krysser» opp til 8 tommer. Vektgrensen var 10 000 tonn for begge klassene. Navnet er en forkortelse for tungt pansret krysser.

## Slagkrysser

Det var også en klasse, slagkryssere, som var store skip med kanoner på linje med de som finnes på slagskip, men med lettere pansring og større fart.

## Eksterne lenker

* «krysser» i *Store norske leksikon*
# Besøket på Lanka

Gammel kinesisk utgave av Lankavatarasutraen, fra Dunhuang.
Besøket på Lanka (*Laṅkāvatāra sūtra*; kinesisk: 楞伽經, pinyin: *Lèng qié jīng*, Wade-Giles: *Leng-chia ching*; japansk: *Ryōga kyō*; Wylie: *Lang kar gshegs pa'i mdo*) er en sutra, en religiøs tekst innen mahayanaretningen av buddhismen. Teksten skildrer en læredialog mellom Buddha og en bodhisattva kalt Mahāmati («Stor Visdom»). Handlingen er lagt til Lanka, hovedstaden på den befeste øya til kong Rāvaṇa, hersker over rakshasaene, en rase av halvmennesker eller urene ånder i hinduistisk og buddhistisk mytologi.

Lankavatarasutraen har hatt stor innflytelse, både for zenbuddhismen, kinesisk og tibetansk buddhisme.

Dens budskap er at «altet, verden, grunnleggende sett er skapt gjennom sinnets transformasjoner og tankekonstruksjoner, og egentlig er tomhet og illusjon».

## Norsk utgave

Et utdrag ble oversatt til norsk i antologien *Lotussutraen, og andre skrifter fra mahayanabuddhismen*. Utvalg og innledende essay av Jens Braarvig; oversatt av Kåre A. Lie og Tone Lie Bøttinger. XXXII, 348 sider. Bokklubben, 2003. (Verdens Hellige Skrifter; 18) ISBN 82-525-5330-3

## Referanser
# Sōtō

**Sōtō-shū** (japansk: 曹洞宗, kinesisk: *Cáodòngzōng*) er en retning innenfor japansk zenbuddhisme (de to andre tradisjonelle retningene er Rinzai og Ōbaku). Sōtō ble først bragt til Japan av Dōgen Zenji (1200–1253), og er i dag også utbredt i blant annet Nord-Amerika.

Soto Shu eller Soto Zen som det ofte kalles utenfor Japan har to hovedklostre. Disse danner legeme og sjel i denne Ordenen som med 800 års tradisjon forvalter 33 klostre og 15 000 templer. Sotozen Ordenen har ca. 35 000 ordinerte munker og nonner.

I dag er det ikke uvanlig å finne ikke-japanere som studerer Soto Zen klostre. Etter grunnutdanningen velger noen fordypning og spesialisering og tar hovedfag i praktiske eller teoretiske fag. Andre velger profesjonseksamen og prestevigsles i Japan.

Navnet SOTO stammer fra den Kinesiske zen-mester Tozan Ryokai og hans fremste elev Sozan Honjaku. Opprinnelig var navnet TOSO men ble siden forandret til SOTO. Shu betyr sannhet eller opprinnelig / opprinnelse. Zen kan oversettes med bevissthet eller åndsnærværelse.

Mahayana-tradisjonen tillater blant annet giftermål og spising av kjøtt og fisk..

## Norge

I 2011 hadde VG en artikkel om en munk som praktiserer Sōtō (eller «Sotozen» som avisen kalte det) ved et budhistisk tempel i Kristiansand.

## Referanser

Den Norske Sotozen Buddhist Orden